अक्सर हमने लोगों को कहते सुना है कि‍ आदि‍वासी बड़े भोले होते हैं और उनके इस भोलेपन का फायदा बाहरी लोग, जि‍से स्थानीय भाषा में 'दि‍कू' कहते हैं, वे लोग उठाते हैं। अभी-अभी आदि‍वासि‍यों का प्रमुख त्योहार सरहुल बीता है। साल के सुगंधि‍त फूलों से जंगल भरा हुआ है। हर घर के छप्पर में सरहुल मनाने के बाद सरई फूल खोंसा हुआ मि‍लेगा। एतवा ने गाँव का अखरा दि‍खाया। यहाँ गरुड़ की एक मूर्ति बनी हुई थी। गाँव के सारे सांस्‍कृति‍क कार्यक्रम इसी अखरे में सम्पन्न होते हैं।